Blaze7451/Wiki-th-20250601 huggingface dataset:
โรมุลุสและแรมุส

ไฟล์:Capitoline she-wolf Musei Capitolini MC1181.jpg|thumb|รูปหล่อสำริดแสดงโรมุลุสและแรมุสซึ่งมีแม่หมาป่าเป็นผู้เลี้ยงดู
แผ่นเงินรูปโรมุลุสและแรมุส สมัยศตวรรษที่ 3 ก่อนคริสต์ศักราช
โรมุลุส (Romvlvs; 771 ปีก่อนคริสต์ศักราช - 717 ปีก่อนคริสต์ศักราช) และ แรมุส (Remvs; 771 ปีก่อนคริสต์ศักราช - 753 ปีก่อนคริสต์ศักราช) เป็นบุคคลในเรื่องปรัมปราเกี่ยวกับการก่อตั้งกรุงโรม ทั้งสองเป็นบุตรชายฝาแฝดของเรอา ซิลวิอา นักบวชหญิงพรหมจรรย์ กับมาร์ส เทพเจ้าแห่งสงคราม
ตำนานการก่อตั้งกรุงโรมปรากฏอยู่ในบันทึกของพลูทาร์ก นักปราชญ์กรีก และลิวี นักประวัติศาสตร์ชาวโรมัน โดยตำนานกล่าวว่า โรมุลุสและแรมุสถูกทิ้งไว้ริมแม่น้ำไทเบอร์มาตั้งแต่แบเบาะ และเติบโตขึ้นจากการเลี้ยงดูของหมาป่า เมื่ออายุ 18 ปี โรมุลุสและแรมุสออกเดินทางจากหมู่บ้านเพื่อไปตั้งหมู่บ้านใหม่ หมู่บ้านของโรมุลุสชื่อ "โรม" หมู่บ้านของแรมุสชื่อ "รีมอเรีย" (ปัจจุบัน ไม่มีผู้ใดทราบตำแหน่งที่แน่นอนของหมู่บ้านนี้แล้ว)  ต่อมาทั้งคู่เกิดขัดแย้งกันและได้ประลองกำลังกันเมื่อวันที่ 21 เมษายน 753 ปีก่อนคริสต์ศักราช และแรมุสเสียชีวิตในการประลองครั้งนั้น ต่อมาโรมุลุสได้เป็นกษัตริย์องค์แรกของโรม
โรมุลุสปกครองกรุงโรมอยู่เป็นเวลา 38 ปี และหายสาบสูญไปหลังจากเกิดพายุอย่างกะทันหัน ตำนานกล่าวว่า โรมุลุสไปเกิดใหม่บนสวรรค์ในนามของ "กวิรีนุส" (Qvirinvs)

**เชิงอรรถ**
-717
หมวดหมู่:ฝาแฝดเหมือน
หมวดหมู่:บุคคลฝาแฝด
หมวดหมู่:เทพเจ้าโรมัน
หมวดหมู่:ผู้ก่อตั้งเมือง
โรงพยาบาลกรุงเทพคริสเตียน

โรงพยาบาลกรุงเทพคริสเตียน เป็นโรงพยาบาลเอกชน ตั้งอยู่ริมถนนสีลม แขวงสุริยวงศ์ เขตบางรัก กรุงเทพมหานคร

**ประวัติ**
เมื่อปี พ.ศ. 2403 ที่มีการก่อตั้งมิชชันนารี คณะเพรสไบทีเรียนมิชชั่นขึ้นในกรุงเทพฯ โดยงานทางการแพทย์ของมิชชันนารี เริ่มมีโรงพยาบาลที่ดำเนินงานอยู่ภายใต้มูลนิธิเป็นแห่งแรกในช่วงสงครามโลกครั้งที่สอง เมื่อคณะอเมริกันเพรสไบทีเรียนมิชชั่น ร่วมกับสภาคริสตจักรในประเทศไทย จัดซื้อที่ดินบนถนนสีลม มีเนื้อที่ประมาณ 11 ไร่ พร้อมอาคารไม้หลังเก่าที่ปลูกสร้างอยู่เดิม และดัดแปลงเป็นโรงพยาบาล  เปิดให้รักษาพยาบาล ในชื่อ “โรงพยาบาลกรุงเทพคริสเตียน”  โดยมีพิธีเปิดอย่างเป็นทางการ เมื่อวันที่ 3 ธันวาคม พ.ศ. 2492 
การดำเนินกิจการของโรงพยาบาลกรุงเทพคริสเตียน ในช่วง 4-5 ปีแรกประสบความสำเร็จเป็นอย่างดี มีผู้ป่วยมาใช้บริการเพิ่มมากขึ้นอย่างต่อเนื่อง จนต้องขยับขยายพื้นที่ โดยดำเนินการก่อสร้างอาคารคอนกรีต 3 ชั้นขึ้นหลังหนึ่ง เพื่อเปิดเป็นแผนกรับผู้ป่วยนอก แผนกธุรการ แผนกทันตกรรม แผนกชันสูตรโรค ห้องนมัสการ และแผนกเภสัชกรรม และในปี พ.ศ. 2503 โรงพยาบาลรับเงินบริจาคของคุณหญิงเมธาธิบดี จึงก่อสร้างอาคารศัลยกรรมเพิ่มขึ้นอีกหลังหนึ่ง โดยสมเด็จพระศรีนครินทราบรมราชชนนี ทรงพระกรุณาเสด็จฯ ทรงเปิดอาคารอย่างเป็นทางการ เมื่อวันที่ 27 มกราคม พ.ศ. 2504
ด้วยจำนวนคนไข้เพิ่มมากขึ้นเป็นลำดับ อีกทั้งอาคารหลังเก่า ที่ดัดแปลงเริ่มไม่เหมาะสม ทางโรงพยาบาลจึงดำเนิน โครงการก่อสร้าง “อาคารประสงค์ชัยรัตน์” ซึ่งเป็นอาคารหลังใหม่ ที่มีขนาดใหญ่และทันสมัยกว่า มีการหาเงินทุนที่ใช้ในการก่อสร้าง โดยการจัดฉายภาพยนตร์ รอบปฐมทัศน์เรื่อง 80 วันรอบโลก ซึ่งได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ทอดพระเนตรภาพยนตร์ในรอบนี้ และยังพระราชทาน พระราชทรัพย์ส่วนพระองค์ สมทบทุนการก่อสร้างอาคารคนไข้ภายใน และทรงพระกรุณา เสด็จฯ เปิดอาคารเมื่อวันที่ 10 พฤศจิกายน พ.ศ. 2508
โรงพยาบาลก่อสร้างอาคารหอพัก 9 ชั้นขึ้น ในปี พ.ศ. 2513 เพื่อเป็นที่พักของแพทย์ พยาบาล และเจ้าหน้าที่ ชั้นล่างเป็นห้องอาหารและห้องครัวที่ทันสมัย และต่อมา ก่อสร้างอาคารสำนักงานสูง 15 ชั้นขึ้นทางด้านถนนสุรวงศ์ ในนาม “อาคารมูลนิธิแห่งสภาคริสตจักรในประเทศไทย (อาคาร ซีซีที.)” เพื่อเป็นเกียรติแก่ สภาคริสตจักรในประเทศไทย โดยเปิดให้สำนักงานต่าง ๆ เช่า และมีอาคารจอดรถสูง 10 ชั้น โดยได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นประธานเปิดอาคารเมื่อวันที่ 3 สิงหาคม พ.ศ. 2530

**บริการ**
บริการที่ทางโรงพยาบาลเปิดให้บริการ มีดังนี้
*ศูนย์เฉพาะทาง
**ศูนย์รักษ์สายตา
**ศูนย์เลเซอร์ผิวหนังผิวพรรณ 
**ศูนย์ตรวจสุขภาพ
**ศูนย์ทันตกรรม
**ศูนย์ตรวจคลื่นไฟฟ้าหัวใจและการนอนหลับ 
*แผนก
**แผนกจักษุ 
**แผนกหู คอ จมูก 
**แผนกสูตินรีเวชกรรม 
**แผนกกุมารเวชกรรม
**แผนกศัลยกรรมออโธปิดิกส์
**แผนกศัลยกรรม 
**แผนกรังสีวิทยา
**แผนกอายุรกรรม
***แผนกอายุรกรรม - หน่วยตรวจรักษาโรคหัวใจ 
***แผนกอายุรกรรม - หน่วยตรวจรักษาโรคปอด
***แผนกอายุรกรรม - หน่วยตรวจรักษาโรคระบบทางเดินอาหาร
***แผนกอายุรกรรม - หน่วยตรวจรักษาโรคต่อมไร้ท่อ
***แผนกอายุรกรรม - หน่วยตรวจรักษาโรคภูมิแพ้ 
***แผนกอายุรกรรม - หน่วยตรวจรักษาโรคไต
***แผนกอายุรกรรม - หน่วยประสาทวิทยา 
***แผนกอายุรกรรม - หน่วยตรวจรักษาโรคติดเชื้อ 
***แผนกอายุรกรรม - หน่วยจิตเวช

**อ้างอิง ==  

**แหล่งข้อมูลอื่น**
   เว็บไซต์อย่างเป็นทางการ
หมวดหมู่:โรงพยาบาลในกรุงเทพมหานคร
หมวดหมู่:โรงพยาบาลเอกชนในประเทศไทย
หมวดหมู่:สีลม
อี.อาร์.เอ. รอมิวลุส

พระวรวงศ์เธอ พระองค์เจ้าพีรพงศ์ภาณุเดช ขับรอมิวลุส ชนะเลิศรายการแรกที่ โมนาโกกรังด์ปรีซ์ ทรงรับถ้วยรางวัลจากเจ้าชายหลุยส์แห่งโมนาโก ชายที่อยู่ขวาสุดในภาพคือ พระเจ้าวรวงศ์เธอ พระองค์เจ้าจุลจักรพงษ์
รอมิวลุส เข้าเส้นชัยที่ ลอนดอนกรังปรีซ์ สนามคริสตัลพาเลซเซอร์กิต
ไฟล์:ERA Romulus Hanuman and Remus.jpg|thumb|รอมิวลุส (คันหน้า) หนุมาน (คันกลาง) และ รีมุส (คันหลัง) จัดแสดงพร้อมกันที่วังจักรพงษ์ เมื่อปลายปี พ.ศ. 2530 ก่อนหน้าการแข่งขันกรุงเทพกรังด์ปรีซ์ 2531
รอมิวลุส (Romulus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R2B  ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2478 ถึง พ.ศ. 2482 เป็นคู่แฝดกับรถ รีมุส ซึ่งเป็นรถรุ่นเดียวกัน เหมือนกันทุกประการ  เป็นรถ อี.อาร์.เอ. หนึ่งในสามคันในสังกัด คอกหนูขาว (White Mouse team)  รถอีกคันหนึ่งคือ หนุมาน

รถคันนี้เป็นรถแข่งที่พระเจ้าวรวงศ์เธอ พระองค์เจ้าจุลจักรพงษ์ ทรงสั่งซื้อเป็นของขวัญให้แก่พระองค์เจ้าพีรพงศ์ภาณุเดช มีกำหนดส่งในวันที่ 15 กรกฎาคม พ.ศ. 2478 ตรงกับวันคล้ายวันประสูติครบรอบ 21 ปี  ในราคา 1,800 ปอนด์  ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน  เกียร์เดินหน้า 4 เกียร์ 
รถคันนี้พ่นสีฟ้าที่สั่งทำเป็นพิเศษ ตามสีของเสื้อคนขี่ม้าแข่งของสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ซึ่งเป็นสีที่พระเจ้าวรวงศ์เธอ พระองค์เจ้าจุลจักรพงษ์ ชื่นชอบเป็นพิเศษ ในครั้งนั้นพระองค์เจ้าจุลจักรพงษ์ ทรงหาตัวอย่างสีอย่างที่ต้องการให้กับบริษัทรถไม่ได้  บังเอิญวันหนึ่งได้ทรงพบกับนางสาวบาร์บารา กรุต (Barbara Grut)  เพื่อนเก่าชาวสแกนดิเนเวีย และไปรับประทานอาหารค่ำกัน วันนั้นนางสาวบาร์บารา สวมชุดราตรีซึ่งมีสีฟ้าตรงกับที่ทรงต้องการ จึงทรงขอผ้าชิ้นเล็กๆ จากชุดนั้นมาเป็นตัวอย่างให้กับบริษัทผลิตรถ  ทรงพ่นสีรถทุกคันด้วยสีนี้ ซึ่งต่อมาเป็นที่รู้จักกันดีว่า สีฟ้าพีระ (Bira Blue) 
พระวรวงศ์เธอ พระองค์เจ้าพีรพงศ์ภาณุเดช ทรงขับรถรถ อี.อาร์.เอ. คันนี้แข่งขันเป็นครั้งแรกเมื่อวันที่ 20 กรกฎาคม พ.ศ. 2478 ใน Dieppe Grand Prix ที่ดิเอปป์ ประเทศฝรั่งเศส ได้ที่สอง ซึ่งความจริงแล้วหากไม่เสียเวลาในการเปลี่ยนหัวเทียน ถึง 2 นาที เนื่องจากไม่มีช่างผู้ชำนาญ ก็อาจทรงชนะเลิศตั้งแต่การแข่งครั้งแรก 
พระเจ้าวรวงศ์เธอ พระองค์เจ้าจุลจักรพงษ์ ทรงซื้อรถรุ่นเดียวกันอีกคันหนึ่ง เพื่อสลับใช้งานกัน โดยได้รับมอบในเดือนมีนาคม พ.ศ. 2479 และทรงตั้งชื่อรถคันแรกว่า รอมิวลุส และคันหลังว่า รีมุส ตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
พระวรวงศ์เธอ พระองค์เจ้าพีรพงศ์ภาณุเดช ทรงขับรถรอมิวลุส เข้าแข่งขันทั้งสิ้น 35 รายการ (28 รายการ ในชื่อ รอมิวลุส) ได้รางวัลชนะเลิศ 9 รายการ ที่สอง 9 รายการ ที่สาม 7 รายการ  และได้นำมาจัดแข่งประลองความเร็ว บนถนนราชดำเนิน เมื่อวันที่ 5 ธันวาคม พ.ศ. 2480 
รถรอมิวลุสอยู่ในการครอบครองของ หม่อมราชวงศ์นริศรา จักรพงษ์ ตั้งแต่ปี พ.ศ. 2514   ปัจจุบันได้เปลี่ยนมือเป็นกรรมสิทธิ์ของ Gregory Whitten ชาวอเมริกัน และจะได้รับการปรับปรุงสภาพเครื่องยนต์ใหม่ให้อยู่ในสภาพสมบูรณ์

**สถิติการแข่งขัน**

**ดูเพิ่ม**
 อี.อาร์.เอ. รีมุส- อี.อาร์.เอ. หนุมาน

**อ้างอิง**
หมวดหมู่:รถแข่ง
อสุรผัด

อสุรผัด เป็นบุตรของหนุมานกับนางเบญกาย มีหน้าเป็นลิง แต่มีหัวและตัวเป็นยักษ์ กายสีเหลืองเลื่อม เมื่อพิเภกผู้เป็นตาถูกท้าวจักรวรรดิกับไพนาสุริยวงศ์จับไปขังไว้ อสุรผัดจึงหนีมาหาหนุมาน เล่าเรื่องราวให้ฟังและพากันไปเข้าเฝ้าพระราม พระรามจึงโปรดให้พระพรตกับพระสัตรุตยกกองทัพไปปราบ ซึ่งเป็นการทำศึกกับกรุงลงกาครั้งที่สอง และต่อเนื่องไปเป็นศึกกรุงมลิวัน เมื่อเสร็จศึกแล้วพระรามได้แต่งตั้งให้อสุรผัดมีตำแหน่งเป็นพระยามารนุราช มหาอุปราชแห่งกรุงลงกา
อสุรผัด

**ลักษณะและความเป็นมาของตัวละคร**

**ศิลปะการแสดงของไทย **
 การแสดงชุดอสุรผัดของสำนักการสังคีต กรมศิลปากรfix-attempted=yes 

**อ้างอิง**
 อสุรผัด จิตรกรรมฝาผนังวัดหัวลำโพง wathualampong.com date=2009-08-18 - โคลงภาพจิตรกรรมฝาผนังที่พระระเบียงวัดพระศรีรัตนศาสดาราม ห้องที่ ๑๓๐ - Bloggang เพรง.พเยีย
หมวดหมู่:ตัวละครในรามเกียรติ์
อ
หมวดหมู่:หนุมาน
อี.อาร์.เอ. รีมุส

พระวรวงศ์เธอ พระองค์เจ้าพีรพงศ์ภาณุเดช ขับรีมุส ชนะเลิศอัลบีกรังด์ปรีซ์ ที่ฝรั่งเศส เมื่อวันที่ 12 กรกฎาคม พ.ศ. 2479
รีมุส (Remus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R5B ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2479 เป็นคู่แฝดกับรถ รอมิวลุส รหัส R2B  เป็นรถ อี.อาร์.เอ. คันที่สองในสังกัด คอกหนูขาว (White Mouse team)  ตั้งชื่อตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
รถคันนี้ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน  เกียร์เดินหน้า 4 เกียร์  ส่งมอบเมื่อเดือนมีนาคม พ.ศ. 2479 พ่นสีฟ้าพีระเช่นเดียวกับ รอมิวลุส  แต่พ่นสีวงล้อเป็นสีเหลือง ตามสีสัญลักษณ์ของราชยานยนต์สมาคมแห่งสยาม ที่เพิ่งได้รับการรับรองในปีนั้น
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 8 รายการ  ได้รางวัลชนะเลิศ 1 รายการ ที่สอง 1 รายการ ที่สาม 3 รายการ  ต่อมาพระเจ้าวรวงศ์เธอ พระองค์เจ้าจุลจักรพงษ์ ทรงขายต่อให้กับ โทนี โรลท์ ในปี พ.ศ. 2481  และซื้อรถคันใหม่ หนุมาน รหัส R12B/C ขนาดเครื่องยนต์ 1,500 ซีซี มาใช้งานแทน
ปัจจุบัน รถรีมุสอยู่ในการครอบครองของ Ludovic Lindsay ชาวอังกฤษ  

**สถิติการแข่งขัน**

**ดูเพิ่ม**
ไฟล์:ERA Romulus Hanuman and Remus.jpg|thumb|รอมิวลุส (คันหน้า) หนุมาน (คันกลาง) และ รีมุส (คันหลัง) จัดแสดงพร้อมกันที่วังจักรพงษ์ เมื่อปลายปี พ.ศ. 2530 ก่อนหน้าการแข่งขันกรุงเทพกรังด์ปรีซ์ 2531- อี.อาร์.เอ. รอมิวลุส- อี.อาร์.เอ. หนุมาน

**อ้างอิง**
หมวดหมู่:รถแข่ง
อี.อาร์.เอ. หนุมาน

พระวรวงศ์เธอ พระองค์เจ้าพีรพงศ์ภาณุเดช ขับหนุมาน หมายเลข 10 ซึ่งได้รางวัลชนะเลิศ
หนุมาน (Hanuman) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R12B/C ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2481 เป็นรถ อี.อาร์.เอ. คันที่สามในสังกัด คอกหนูขาว (White Mouse team)  ต่อจาก รอมิวลุส และ รีมุส
รถคันนี้ สร้างขึ้นในปี พ.ศ. 2479 เดิมมีรหัส R12B ใช้เครื่องยนต์ขนาด 2,000 ซีซี ต่อมาได้เปลี่ยนเครื่องยนต์ใหม่เป็น 1,500 ซีซี ในปี พ.ศ. 2480   พระเจ้าวรวงศ์เธอ พระองค์เจ้าจุลจักรพงษ์  ทรงซื้อมาในปี พ.ศ. 2481 เพื่อทดแทน อี.อาร์.เอ. รีมุส ที่ขายออกไป  โดยพ่นตัวถังเป็นสีฟ้าพีระ  วงล้อและชาสซีเป็นสีเหลือง ตามสีสัญลักษณ์ของราชยานยนต์สมาคมแห่งสยาม 
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 7 รายการ  ได้รางวัลชนะเลิศ 4 รายการ ที่สอง 1 รายการ 
ต่อมารถคันนี้เกิดอุบัติเหตุเสียหายหนัก จนต้องปรับปรุงใหม่ทั้งคันโดยใช้อะไหล่จากรถคันอื่น  และมีการเปลี่ยนมืออีกหลายครั้ง ได้ร่วมแข่งขัน กรุงเทพกรังด์ปรีซ์ 2531 โดยบิล มอร์ริส  

**สถิติการแข่งขัน**

**ดูเพิ่ม**
 อี.อาร์.เอ. รอมิวลุส- อี.อาร์.เอ. รีมุส

**อ้างอิง**
หมวดหมู่:รถแข่ง
จังหวัดพระตะบอง (ประเทศไทย)

จังหวัดพระตะบอง เป็นจังหวัดหนึ่งของประเทศไทยตั้งแต่ปลายคริสต์ศตวรรษที่ 18 จนกระทั่งเสียให้กับอินโดจีนของฝรั่งเศสใน พ.ศ. 2450 และอีกครั้งระหว่าง พ.ศ. 2484–2489 หลังจากที่ไทยยึดคืนมาได้ในช่วงการยึดครองกัมพูชาของญี่ปุ่นในสงครามโลกครั้งที่ 2 จังหวัดได้ถูกยุบและกลับไปเป็นของกัมพูชาในปี ค.ศ. 1946 พื้นที่ปัจจุบันอยู่ในจังหวัดพระตะบอง ประเทศกัมพูชา

**ประวัติศาสตร์**
แผนที่ของสยามในคริสต์ทศวรรษ 1900
แผนที่ของพระตะบองในฐานะส่วนหนึ่งของสยามในคริสต์ทศวรรษ 1900
แม้ว่าสยามจะบุกเข้าพื้นที่นี้ในตอนต้นของคริสต์ศตวรรษที่ 15 แต่สยามก็ได้เพิ่งตั้งเป็นเขตการปกครองอย่างเป็นทางการในช่วงปลายคริสต์ศตวรรษที่ 18 ในตอนต้นของอาณาจักรรัตนโกสินทร์เรียกว่ากัมพูชาในหรือเขมรใน เจ้าพระยาอภัยภูเบศร์ (แบน อภัยวงศ์) ต้นตระกูลอภัยวงศ์ได้รับแต่งตั้งให้เป็นเจ้าเมือง ตระกูลของท่านได้ปกครองพระตะบองต่อมาอีก 5 ชั่วอายุคน จนถึง พ.ศ. 2450 ในปีนั้น พระตะบองพร้อมกับเสียมราฐและศรีโสภณเสียให้กับอินโดจีนของฝรั่งเศสเพื่อแลกกับเมืองตราดและเมืองด่านซ้ายตามสนธิสัญญาฝรั่งเศส-สยามที่ลงนามเมื่อวันที่ 23 มีนาคม พ.ศ. 2450
ใน พ.ศ. 2484 ด้วยความช่วยเหลือจากญี่ปุ่นซึ่งเป็นพันธมิตร ไทยได้ยึดคืนพื้นที่ที่เสียให้แก่ฝรั่งเศสใน พ.ศ. 2450 พื้นที่ในกัมพูชาได้รวมเข้ากับประเทศไทยอีกครั้งเมื่อวันที่ 23 กรกฎาคม พ.ศ. 2484 แบ่งเป็น 3 จังหวัดคือ จังหวัดพระตะบอง (มีอาณาเขตใหม่ตรงกับจังหวัดพระตะบองของกัมพูชา) จังหวัดนครจำปาศักดิ์ และจังหวัดพิบูลสงคราม (ตรงกับจังหวัดเสียมราฐของกัมพูชา)
ประเทศไทยถูกบีบให้ต้องเสียดินแดนอีกครั้งใน พ.ศ. 2489 หลังสงครามโลกครั้งที่ 2 สิ้นสุดลง เพื่อเป็นเงื่อนไขในการเข้าเป็นสมาชิกสหประชาชาติของไทย

**รายนามข้าหลวงประจำจังหวัด**
หมายเหตุ: ตำแหน่งข้าหลวงจังหวัด มีฐานะเทียบเท่าผู้ว่าราชการจังหวัดในปัจจุบัน

**การแบ่งเขตการปกครอง**
3 อำเภอเดิมของกัมพูชาเดิมถูกเปลี่ยนชื่อเพื่อเป็นเกียรติแก่นายทหารซึ่งเป็นผู้บัญชาการ 3 เหล่าทัพของกองทัพไทยในกรณีพิพาทอินโดจีน- พรหมโยธี ได้รับการเปลี่ยนชื่อเพื่อเป็นเกียรติแก่ พันเอก หลวงพรหมโยธี (มังกร พรหมโยธี ซึ่งต่อมาเป็นพลเอก) รองผู้บัญชาการทหารบก- อธึกเทวเดช ได้รับการเปลี่ยนชื่อเพื่อเป็นเกียรติแก่ พลอากาศเอก หลวงอธึกเทวเดช (บุญเจียม โกมลมิศร์) ผู้บัญชาการทหารอากาศ
** รณนภากาศ เปลี่ยนชื่อเมื่อ พ.ศ. 2486 เป็น รณนภากาศ ตามชื่อนาวาอากาศโท ขุนรณนภากาศ หลังจากที่หลวงอธึกเทวเดชลาออกจากตำแหน่งผู้บัญชาการทหารอากาศ- สินธุสงครามชัย ได้รับการเปลี่ยนชื่อเพื่อเป็นเกียรติแก่ พลเรือตรี หลวงสินธุสงครามชัย (สินธุ์ กมลนาวิน, ซึ่งต่อมาเป็นพลเรือเอก) ผู้บัญชาการทหารเรือ
วันที่ 23 ธันวาคม พ.ศ. 2484 ศรีโสภณและสินธุสงครามชัยย้ายไปขึ้นกับจังหวัดพิบูลสงคราม
วันที่ 3 พฤศจิกายน พ.ศ. 2485 เมืองพระตะบองได้รับการจัดตั้งเป็นเทศบาลเมือง
เมื่อวันที่ 17 กันยายน พ.ศ. 2486 เนื่องจากอำเภอพรหมโยธีมีขนาดเล็ก อำเภอพรหมโยธีจึงถูกลดฐานะเป็นกิ่งอำเภอและเปลี่ยนชื่อเป็นปากแพรก พร้อมกันนั้นได้รวม 4 ตำบลจากอำเภอมงคลบุรีขึ้นเป็นอำเภอพรหมโยธีใหม่

**อ้างอิง**

พระตะบอง
หมวดหมู่:การยึดครองทางทหารของไทย
หมวดหมู่:ประเทศไทยในสงครามโลกครั้งที่สอง
หมวดหมู่:ความสัมพันธ์กัมพูชา–ไทย
หมวดหมู่:รัฐและดินแดนที่ก่อตั้งในปี พ.ศ. 2484
หมวดหมู่:สิ้นสุดในปี พ.ศ. 2489
เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม

เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม (Let's Talk About Love / Falling into You / A New Day Has Come) คือกล่องซีดี 3 ซีดีจาก 3 อัลบั้มในรูปบ็อกเซตของเซลีน ดิออน นักร้องสาวชาวแคนาดา วางจำหน่ายเมื่อวันที่ 12 พฤศจิกายน พ.ศ. 2550

**ข้อมูลอัลบั้ม**
บ็อกเซ็ตนี้รวบรวมซีดีเพลงจากอัลบั้มที่ขายดีตลอดกาล อย่าง เล็ตส์ทอล์กอะเบาต์เลิฟ, ฟอลลิงอินทูยู และ อะนิวเดย์แฮสคัม ในรูปแบบพิเศษ มีบุ๊กเล็กรวม 16 หน้าประกอบภายในกล่อง และทั้งหมดนี้เป็นรายชื่อเพลงที่จำหน่ายในสหรัฐอเมริกาทั้งหมด (บางอัลบั้มมีรายชื่อเพลงที่ขายในแต่ละท้องถิ่นต่างกัน) 

**ความสำเร็จ**
อัลบั้มนี้เข้าชาร์ตในแคนาดา และเบลเยี่ยมในปี พ.ศ. 2550 เนื่องมาจากความสำเร็จในอัลบั้ม เทกกิงแชนเซส และในเดือนพฤษภาคม พ.ศ. 2551 เข้าสู่ชาร์ตในสหราชอาณาจักร และสวีเดน เนื่องมาจากการจัดคอนเสิร์ตทัวร์เทกกิงแชนเซส และผลจากความสำเร็จในชาร์ตสวีเดนอย่างสูง ทำให้อัลบั้มนี้ขึ้นสู่ชาร์ตของยุโรปอีกด้วย  
ในสวีเดน อันดับสูงสุดคืออันดับที่ 3 และได้รับรองสถานโกลด์ สำหรับยอดขายกว่า 2 แสนแผ่น ซึ่งเป็นปรากฏการณ์ที่ยากสำหรับการนำอัลบั้มเก่ามาออกขายใหม่อีกครั้ง 
ล
ล
ล
หมวดหมู่:อัลบั้มเพลงแนวป็อป
วิทยาลัยการออกแบบ มหาวิทยาลัยรังสิต

วิทยาลัยการออกแบบ มหาวิทยาลัยรังสิต เดิมคือ ถือกำเนิดในวันที่ 20 สิงหาคม พ.ศ. 2561 ในปีพ.ศ. 2568 มีรองศาสตราจารย์ พิศประไพ สาระศาลินเป็นคณบดีกิตติคุณ ผู้ช่วยศาสตราจารย์ ดร.สิรดา ไวยาวัจมัย เป็นคณบดี
เดิมคือ คณะศิลปกรรม ก่อตั้งขึ้นในปีการศึกษา 2530 จัดเป็นคณะลำดับที่ 6 ของมหาวิทยาลัยรังสิต ต่อมา จึงเปลี่ยนชื่อคณะเป็นเป็นคณะศิลปะและการออกแบบ จัดการเรียนการสอนในระดับปริญญาตรี 6 สาขาวิชา ได้แก่ สาขาวิชาศิลปภาพถ่าย สาขาวิชาออกแบบภายใน สาขาวิชาออกแบบนิเทศศิลป์ สาขาวิชาออกแบบผลิตภัณฑ์อุตสาหกรรม สาขาวิชาคอมพิวเตอร์อาร์ต และสาขาวิชาแฟชั่นดีไซน์

**ประวัติ**
ปีพุทธศักราช 2530 ดร.อาทิตย์ อุไรรัตน์ ได้เล็งเห็นความสำคัญและคุณค่าของงานศิลปะ จึงมีความประสงค์จะจัดตั้งคณะศิลปกรรมขึ้น ในมหาวิทยาลัยรังสิต เพื่อรองรับนักศึกษาที่มีความสนใจในการเรียนศิลปะและเพื่อสนับสนุนส่งเสริม การศึกษา ของชาติ อีกแนวทางหนึ่งนอกเหนือจากสถาบันต่าง ๆ ของรัฐที่มีอยู่แล้ว จึงมอบหมายให้อาจารย์บัณจบ พลาวงศ์ จัดทำหลักสูตรคณะศิลปกรรมขึ้น ในมหาวิทยาลัยรังสิต อาจารย์บัณจบ จึงได้ติดต่อเชิญ คณาจารย์ผู้ทรงคุณวุฒิ จากสถาบันต่าง ๆคือ คณะจิตรกรรม ประติมากรรม และภาพพิมพ์ มหาวิทยาลัยศิลปากร , ภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย และจาก สถาบันเทคโนโลยีราชมงคล วิทยาเขตเพาะช่าง เข้าร่วมประชุมพิจารณาหลักสูตร
คณะศิลปกรรม (Faculty of Fine & Applied Arts) ซึ่งประกอบด้วย 2 ภาควิชา คือ
1. ภาควิชาวิจิตรศิลป์ (Fine Art)
2. ภาควิชาประยุกต์ศิลป์ (Applied Art)
โดยแบ่งเป็น 8 สาขาวิชา คือ จิตรกรรม ประติมากรรม ศิลปภาพพิมพ์ ภาพถ่าย ออกแบบตกแต่งภายใน ออกแบบนิเทศศิลป์ ออกแบบผลิตภัณฑ์ และเครื่อง
เคลือบดินเผา
ทบวงมหาวิทยาลัยพิจารณาอนุมัติให้เปิดการเรียน การสอนได้ตังแต่ปีการศึกษา 2530 เป็นต้นมา ต่อมามหาวิทยาลัยรังสิตได้แต่งตั้งให้ อาจารย์บัณจบ พลาวงศ์ ดำรงตำแหน่งคณบดีกิตติคุณ อาจารย์อำนวยวุฒิ สาระศาลิน ดำรงตำแหน่งเป็น คณบดี จนถึงปัจจุบันปีการศึกษา 2550 มหาวิทยาลัยรังสิต
ได้เปลี่ยนชื่อคณะศิลปกรรม (เดิม) เป็น คณะศิลปะและการออกแบบ เพื่อให้สอดคล้องกับสาขาวิชาที่มีการเรียนการสอนในปัจจุบัน ซึ่งได้มีการปรับปรุงหลักสูตรและเปิดสาขาใหม่ๆขึ้นเพื่อให้มีความทันสมัย ในองค์ความรู้ใหม่ที่เพิ่มขึ้น

**หลักสูตร**
ระดับปริญญาตรี 6 สาขาวิชา- สาขาวิชาศิลปภาพถ่าย (Bachelor of Fine Arts Program in Photography)- สาขาวิชาออกแบบภายใน (Bachelor of Fine Arts Program in Interior Design)- สาขาวิชาออกแบบนิเทศศิลป์ (Bachelor of Fine Arts Program in Visual Communication Design)- สาขาวิชาออกแบบผลิตภัณฑ์อุตสาหกรรม (Bachelor of Fine Arts Program in Industrial Design)- สาขาวิชาแฟชั่นดีไซน์ (Bachelor of Fine Arts Program in Fashion Design)
เปิดหลักสูตร พ.ศ. 2544 เป็นแห่งแรกของไทยที่เน้นการเรียนการสอนด้านการออกแบบแฟชั่นและธุรกิจแฟชั่น
ระดับปริญญาโท มี 2 หลักสูตร- สาขาวิชาการออกแบบ (Master of Fine Arts Program in Design)- สาขาวิชาคอมพิวเตอร์อาร์ต (Master of Fine Arts Program in Computer Art)
เปิดหลักสูตร พ.ศ. 2550 เป็นสถาบันระดับอุดมศึกษาของในภูมิภาคเอเชียอาร์คเนย์เป็นแห่งแรกที่เปิดหลักสูตรด้านสาขาวิชาคอมพิวเตอร์อาร์ต ในระดับปริญญาโท โดยร่วมมือทางการศึกษากับ บริษัทบ้านอิทธิฤทธิ์

**แหล่งข้อมูลอื่น**
  มหาวิทยาลัยรังสิต date=2012-06-30 -  คณะศิลปะและการออกแบบ มหาวิทยาลัยรังสิต date=2010-12-29 
หมวดหมู่:มหาวิทยาลัยรังสิต
วิกิพีเดีย:เสนอบทความคัดสรร/มาริโอ้ เมาเร่อ

=== มาริโอ้ เมาเร่อ**
มาริโอ้ เมาเร่อ ถูกเสนอเมื่อ 25 มิถุนายน พ.ศ. 2551 และจะได้รับการพิจารณาภายในวันที่ 9 กรกฎาคม พ.ศ. 2551
 เสนอชื่อ ผู้ใช้:Sry85 บทความนี้ได้ผ่านเกณฑ์บทความคุณภาพแล้ว และมีการพัฒนาต่อเนื่องทางด้านเนื้อหา เมื่อเปรียบเทียบกับบทความคัดสรรภาษาอังกฤษ :en:Emma Watson ที่เป็นนักแสดงอายุใกล้เคียงกัน คิดว่าบทความนี้น่าจะสามารถเป็นบทความคัดสรรได้ อีกทั้งรูปประกอบเป็นภาพเสรีที่ผู้เขียนตามไปถ่ายเอง เช่นกัน ฝากพิจารณาด้วยครับ
สนับสนุน 
# ดาราหล่อ สาวก็ชอบ ให้ดาว 5 ดวงไปเลย --Federalism 16:49,25 มิถุนายน 2551 (ICT)
# สนับสนุนครับ ดูแล้วเนื้อหาละเอียดกว่า :en:Emma Watson ด้วยซ้ำ -- Portalian 22:50, 25 มิถุนายน 2551 (ICT)
# สนับสนุนครับ เนื้อหาละเอียด มีภาพเสรีเยอะดีครับ --Lerdsuwa 22:54, 25 มิถุนายน 2551 (ICT)
# สนับสนุน มีการค้นคว้าดี และการใช้รูปเสรีในบทความ น่าจะเป็นตัวอย่างให้กับบทความอื่นๆ ได้ --KINKKUANANAS 11:21, 26 มิถุนายน 2551 (ICT)
# สนับสนุนคับ ขอนับถือในการเขียนบทความคับ --DoLKuNGBiGHEAD 17:13, 26 มิถุนายน 2551 (ICT)
# สนับสนุนครับ--ScorpianPK 25px  คุยแค่ "คลิก" 08:38, 4 กรกฎาคม 2551 (ICT)
# สนับสนุนครับ ในเมื่อบทความนี้เป็นบทความคุณภาพ ก็สมควรที่จะเสนอให้เป็นบทความคัดสรรไปเลย --NBALIVE2551 19:21, 5 กรกฎาคม 2551 (ICT)
# สนับสนุนครับ อีกบทความที่เรียกว่าที่ดีที่สุดในวิกิพีเดียไทยจริงๆครับ --Jutiphan | พูดคุย - 11:13, 9 กรกฎาคม 2551 (ICT)
คัดค้าน
#
#
เสนอแนะการปรับปรุง
# อ่านแล้วยังงงเล็กน้อยครับว่า ชื่อภาษาไทย (ณัฐวุฒิ) ใช้เป็นชื่อตามกฎหมายหรือเปล่าครับ --KINKKUANANAS 11:20, 26 มิถุนายน 2551 (ICT)
#* ไม่แน่ใจว่าเป็นชื่อตามกฎหมายรึเปล่า แต่ตอนที่สมัครเรียนที่โรงเรียนเซนต์ดอมินิก คุณแม่ใช้ชื่อ ณัฐวุฒิ ในการสมัครเข้าเรียน เนื่องจากกลัวว่าถ้าใช้เป็นชื่อฝรั่งแล้วกลัวโรงเรียนจะไม่รับ (ถ้าเจอมาริโอ้ จะลองถามดูว่าชื่อตามบัตรประชาชน ใช้ชื่ออะไร ...ถ้าเจอนะครับ)--Sry85 12:10, 26 มิถุนายน 2551 (ICT)
# "การตอบคำถามกับสื่อบันเทิง มาริโอ้จะพูดตรง ๆ โดยให้สัมภาษณ์ไว้ว่า ..." ส่วนตัวหนาไม่น่าจะสามารถ verify ได้ --KINKKUANANAS 11:20, 26 มิถุนายน 2551 (ICT)
#* คือมีสื่อ ถามมาริโอ้ว่า ทำไมเวลาตอบคำถามสื่อประมาณว่า "ทำไมถึงตอบตรง ๆ ขนาดนั้น" มาริโอ้ก็เลยตอบดังที่กล่าว เป็นวิธีการตอบคำถามของโอ้หน่ะครับ --Sry85 12:10, 26 มิถุนายน 2551 (ICT)
# อันนี้เล็กน้อยครับ อาจจะไม่สำคัญและมีผลเท่าไหร่ แต่สงสัยว่า จะมีวิธีเขียนที่ดีกว่า (Mario Maurer) ไหม เพราะชื่อของมาริโอ้ก็ไม่ใช่ภาษาอังกฤษ (เป็น (Mario Maurer) แทน แต่ Mario ก็ไม่ได้มาจากภาษาเยอรมัน หรือว่า (อักษรละติน: Mario Maurer) ไปเลยดี) อันนี้คงไว้อย่างเดิมก่อนก็ได้ครับ แค่ยกขึ้นมาเผื่อใครจะมีวิธีอะไรที่เหมาะสมกว่า --KINKKUANANAS 13:13, 29 มิถุนายน 2551 (ICT)
สามก๊ก ขุนศึกเลือดมังกร

สามก๊ก ขุนศึกเลือดมังกร (三國之見龍卸甲, Three Kingdoms: Resurrection of the Dragon) ภาพยนตร์จีนอิงประวัติศาสตร์ สร้างจากวรรณกรรมชิ้นเอกของจีนเรื่อง สามก๊ก นำแสดงโดย หลิวเต๋อหัว, แม็กกี้ คิว, หงจินเป่า, แวนเนส วู, แอนดี้ อัง, ตี้หลุง กำกับการแสดงโดย แดเนียล ลี ความยาว 102 นาที ออกฉายเมื่อวันที่ 3 เมษายน พ.ศ. 2551 (ค.ศ. 2008) ในประเทศไทยฉายวันที่ 24 เมษายน พ.ศ. 2551

**เรื่องย่อ**
จูล่ง (หลิวเต๋อหัว) วีรบุรุษขุนศึกจากเมืองเสียงสาน ผู้ต่อสู้เพื่อบ้านเกิดเมืองนอนของตนเองด้วยฝีมือ ความห้าวหาญ และคุณธรรม จนกลายเป็นจอมขุนพลผู้เกรียงไกร หนึ่งใน 5 ทหารเสือของเล่าปี่แห่งจ๊กก๊ก และกลายเป็นวีรบุรุษที่เป็นที่รู้จักและได้รับการยกย่องนับถือมากที่สุดคนหนึ่งของแผ่นดิน
จูล่งผ่านการสู้รบในสมรภูมิมาตั้งแต่หนุ่มจนบั้นปลายชีวิต โจอิง (แม็กกี้ คิว) หลานสาวของโจโฉ ขุนพลหญิงผู้เก่งกาจได้ยกทัพมาท้าดวลกับจูล่งเพื่อเป็นการล้างแค้นให้กับวุยก๊กของตน และนี่คือ การต่อสู้ครั้งสุดท้ายของจูล่ง  ซึ่งทำให้ผู้ชมไม่ทราบว่าจูล่งตายหรือไม่

**นักแสดง**
หลิวเต๋อหัว เป็น จูล่ง
*หงจินเป่า เป็น  หลอผิงอัน
*แม็กกี้ คิว เป็น  โจอิง
*Pu Cunxin เป็น  จูกัดเหลียง
*Andy On เป็น  เตงจี๋
*Yu Rongguang เป็น  ฮันเต๊ก
*Elliot Ngok เป็น  เล่าปี่
*ตี้หลุง เป็น  กวนอู
*เฉินจื้อฮุ่ย เป็น  เตียวหุย
*แวนเนส วู เป็น  กวนซิง
*หลิวสงเหยิน เป็น  โจโฉ
*Ding Haifeng เป็น  เตียวเปา
*Jiang Hongbo เป็น  ภรรยาของจูล่ง
*Wang Hongtao เป็น  ฮองตง
*Menghe Wuliji เป็น  ม้าเฉียว
*Liang Yujin เป็น  กำฮูหยิน
*ไป่ จิง เป็น บิฮูหยิน
*Hong Tianming เป็น  ฮันเอ๋ง
*Yang Jian เป็น  ฮันเอี๋ยว
*Cheng Guohui เป็น  ฮันเขง
*Zhang Mang เป็น  ฮันกี๋
*Hu Jingbo เป็น เล่าเสี้ยน

**เสียงวิพากษ์วิจารณ์**
สามก๊ก ขุนศึกเลือดมังกร เป็นสามก๊กฉบับภาพยนตร์เรื่องหนึ่งที่ออกฉายในปี พ.ศ. 2551 เช่นเดียวกับ สามก๊ก โจโฉแตกทัพเรือ ของจอห์น วู แต่ได้รับเสียงวิจารณ์ไปทางลบ เนื่องจากภาพยนตร์เรื่องนี้เจาะเฉพาะตัวละครเอกคือ จูล่ง เพียงคนเดียว โดยเล่าเรื่องราวของจูล่งตั้งแต่หนุ่มยันแก่ อีกทั้งเนื้อเรื่องก็มิได้เป็นไปตามวรรณกรรมด้วย มีตัวละครหลายตัวที่ถูกแต่งขึ้นมา เช่น โจอิง หรือ หลอผิงอัน เป็นต้น อีกทั้งหลายส่วนในเรื่องก็ไม่เป็นไปตามวรรณกรรม เช่น ชุดเกราะของจูล่งที่ในวรรณกรรมระบุว่าสวมเกราะสีเงิน แต่ในภาพยนตร์กลับสวมเกราะที่มีลักษณะคล้ายเกราะของซามูไรมากกว่า จึงทำให้ในเว็บไซต์ IMDb ให้เครดิตภาพยนตร์เรื่องนี้เพียง 5.7 ดาว จาก 10 ดาวเท่านั้น ส่วนทางกับรายได้ภาพยนตร์ เปิดฉายขึ้นอันดับหนังทำเงินบนตาราง box office ในสัปดาห์แรกพร้อมกันภึง 11 ประเทศ จากเวปไซด์ box office mojo 

**ดูเพิ่ม**
 สามก๊ก- สามก๊ก โจโฉแตกทัพเรือ

**แหล่งข้อมูลอื่น**
  ตัวอย่างภาพยนตร์-  เว็บไซต์ภาพยนตร์
หมวดหมู่:ภาพยนตร์จีน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย แดเนียล ลี
หมวดหมู่:ผลงานที่สร้างจากสามก๊ก
แม่แบบ:จบอ้างอิง/doc

แม่แบบนี้ใช้คู่กับแม่แบบ เริ่มอ้างอิง และ รายการอ้างอิง สำหรับจัดอ้างอิงที่มีการอ้างอิง ในส่วนตัวบทความเอง และท้ายบทความแยกกัน โดยใส่- ...- ...- ...
ดูตัวอย่างได้ที่ โพธิปักขิยธรรม
แม่แบบ:เริ่มอ้างอิง/doc

แม่แบบนี้ใช้คู่กับแม่แบบ จบอ้างอิง และ รายการอ้างอิง สำหรับจัดอ้างอิงที่มีการอ้างอิง ในส่วนตัวบทความเอง และท้ายบทความแยกกัน โดยใส่- ...- ...- ...
ดูตัวอย่างได้ที่ โพธิปักขิยธรรม
ATP

ATP อาจหมายถึง- อะดีโนซีนไตรฟอสเฟต เป็น สารชีวโมเลกุลที่ทำหน้าที่ให้พลังงานในสิ่งมีชีวิต- สมาคมเทนนิสอาชีพ (Association of Tennis Professionals) ผู้จัดการแข่งขัน เอทีพีทัวร์- AppleTalk โพรโทคอลสแตก
กล้ามเนื้อต้าน

กล้ามเนื้อต้าน (antagonist) เป็นการจัดประเภทกล้ามเนื้อแบบหนึ่งที่ใช้อธิบายหน้าที่ของกล้ามเนื้อว่าทำงานต้านหรือตรงข้ามกับการเคลื่อนไหวเฉพาะของกล้ามเนื้อทำการ (agonist) และทำหน้าที่ในการหดรยางค์กลับมาสู่ตำแหน่งเดิม

**คู่กล้ามเนื้อต้าน**
กล้ามเนื้อต้านจะทำหน้าที่ตรงข้ามคู่กับกล้ามเนื้อทำการ เราเรียกกล้ามเนื้อทั้งสองนี้ว่า คู่กล้ามเนื้อต้าน (antagonistic pair) ซึ่งเป็นคู่กล้ามเนื้อที่ทำงานตรงข้ามกัน ตัวอย่างเช่น กลุ่มกล้ามเนื้อเหยียด (extensor muscle) ซึ่งทำหน้าที่กางข้อต่อ (เปิดมุมของข้อต่อให้กว้างขึ้น) เป็นคู่กล้ามเนื้อต้านกับกลุ่มกล้ามเนื้องอ (flexor muscle) ซึ่งทำงานตรงข้ามกัน
คู่กล้ามเนื้อต้านมีความจำเป็นต่อการเคลื่อนไหวของร่างกาย เพราะกล้ามเนื้อนั้นมีความสามารถเพียงแค่หดตัวให้เกิดแรงดึง แต่ไม่สามารถดันให้กลับไปสู่ตำแหน่งเดิมด้วยตัวเองได้ ต้องอาศัยกล้ามเนื้อต้านช่วยดึงกระดูกกลับ ตัวอย่างของคู่กล้ามเนื้อที่รู้จักกันดีคือกล้ามเนื้อไบเซ็ปส์ เบรกิไอ และไตรเซ็ปส์ เบรกิไอ เมื่อกล้ามเนื้อไบเซ็ปส์ที่ด้านหน้าของต้นแขนหดตัว กล้ามเนื้อไตรเซ็บที่อยู่ท้องแขนจะคลายตัวและพร้อมที่จะหดตัวเพื่อดึงปลายแขนกลับตำแหน่งเดิม และจะทำงานกลับกันเมื่อกล้ามเนื้อไตรเซ็บหดตัว

**ดูเพิ่ม**
 กล้ามเนื้อทำการ

**แหล่งข้อมูลอื่น**
  Examples of antagonists date=2007-02-25 -  Examples of antagonists date=2014-10-10 
หมวดหมู่:ระบบกล้ามเนื้อ
กล้ามเนื้อทำการ

กล้ามเนื้อทำการ (Agonist) เป็นการจัดประเภทกล้ามเนื้อแบบหนึ่งที่ใช้อธิบายหน้าที่ของกล้ามเนื้อว่าทำให้เกิดการเคลื่อนไหว กล้ามเนื้อนี้หดตัวเพื่อให้เกิดการเคลื่อนไหวของข้อต่อ กล้ามเนื้อทำการอาจหมายถึง "prime movers" เนื่องจากกล้ามเนื้อเหล่านี้ทำหน้าที่หลักในการเคลื่อนไหว
กล้ามเนื้อทำการมักมีกล้ามเนื้ออีกชุดหนึ่งที่ทำหน้าที่ต้านการทำงาน เรียกว่า กล้ามเนื้อต้าน (Antagonists)

**ดูเพิ่ม**
 กล้ามเนื้อต้าน
หมวดหมู่:กายวิภาคศาสตร์ของมนุษย์
หมวดหมู่:ระบบกล้ามเนื้อ
โพลีกอน

โพลีกอน อาจหมายถึง- รูปหลายเหลี่ยม- โพลีกอน (คอมพิวเตอร์กราฟิกส์) - ส่วนประกอบสำคัญในการสร้างแบบจำลองสามมิติ- โพลีกอน (คริปโทเคอร์เรนซี) - ชื่อคริปโทเคอร์เรนซี- โพรีกอน - โปเกมอนสายพันธุ์หนึ่ง
Nepenthes × ventrata

Nepenthes × ventrata (ə เป็นการผสมคำกันระหว่าง ventricosa และ alata) เป็นลูกผสมทางธรรมชาติระหว่าง N. graciliflora และ N. ventricosa เป็นพืชถิ่นเดียวของฟิลิปปินส์เหมือนกับสายพันธุ์พ่อแม่ ชื่อถูกใช้ครั้งแรกใน Carnivorous Plant Newsletter ในปี ค.ศ. 1979
N. × ventrata เป็นหม้อข้าวหม้อแกงลิงหนึ่งในหลาย ๆ พันธุ์ที่ถูกนำไปเพาะเลี้ยงเนื้อเยื่อ และมีบ่อยครั้งที่ถูกปิดฉลากผิดเป็น Nepenthes alata ปลูกเลี้ยงได้ง่าย สามารถปลูกในร่มได้ เป็นหม้อข้าวหม้อแกงลิงที่เหมาะกับผู้ที่เริ่มเลี้ยง ในประเทศไทยมีอีกชื่อหนึ่งว่าหม้อ "ฮอลแลนด์" เพราะช่วงเข้ามาจำหน่ายในเมืองไทยใหม่ ๆ ถูกนำเข้ามาจากประเทศเนเธอร์แลนด์
พันธุ์ปลูก N. 'LeeAnn Marie' เป็นชื่อพ้องในภายหลังของ N. × ventrata ถึงแม้ว่าชื่อนี้จะยังไม่ได้รับการยืนยันเนื่องจากไม่ได้เผยแพร่อย่างถูกต้อง

**อ้างอิง**

**บรรณานุกรม**
 df=dmy-all

**อ่านเพิ่มเติม**
 Gaume, L., P. Perret, E. Gorb, S. Gorb, J.-J. Labat & N. Rowe (2004). How do plant waxes cause flies to slide? Experimental tests of wax-based trapping mechanisms in three pitfall carnivorous plants. Arthropod Structure and Development 33(1): 103–111. 10.1016/j.asd.2003.11.005.- Gorb, E., V. Kastner, A. Peressadko, E. Arzt, L. Gaume, N. Rowe & S. Gorb (2004). title=Structure and properties of the glandular surface in the digestive zone of the pitcher in the carnivorous plant Nepenthes ventrata and its role in insect trapping and retention.  The Journal of Experimental Biology 207: 2947–2963. 10.1242/jeb.01128.- McPherson, S.R. & V.B. Amoroso (12 มกราคม 2011). Field Guide to the Pitcher Plants of the Philippines. Redfern Natural History Productions, Poole. 978-0-9558918-8-5.- Saputro, R.A., S.W. Ardie & Krisantini (2013).  Aplikasi berbagai komposisi dan konsentrasi pupuk majemuk untuk pembentukan kantong pada Nepenthes x ventrata. The effect of fertilizer application on growth and pitcher formation of Nepenthes x ventrata. Buletin Agrohorti 1(1): 113–118. 2337-3407.  Abstract. id 
หมวดหมู่:หม้อข้าวหม้อแกงลิง
หมวดหมู่:พืชกินสัตว์ในทวีปเอเชีย
หมวดหมู่:ชื่อตั้งไร้คำบรรยาย
หมวดหมู่:พฤกษชาติในประเทศฟิลิปปินส์
ศัลยศาสตร์

ศัลยแพทย์ทรวงอกกำลังผ่าตัดเปลี่ยนลิ้นหัวใจ
ศัลยศาสตร์ หรือ ศัลยกรรม (surgery) เป็นการแพทย์เฉพาะทางที่เกี่ยวข้องกับการใช้หัตถการหรือเครื่องมือในการผ่าตัดเข้าในร่างกายผู้ป่วยเพื่อสืบค้นอาการ และ/หรือรักษาความผิดปกติ เช่น โรค หรือการบาดเจ็บต่าง ๆ เพื่อช่วยในการแก้ไขการทำงานหรือรูปลักษณ์ของร่างกาย หรือด้วยเหตุผลอื่น ๆ เรียกแพทย์ที่ศึกษาเฉพาะทางด้านศัลยศาสตร์ว่า ศัลยแพทย์ (surgeon)
ศัลยแพทย์ในประเทศไทยต้องสำเร็จการศึกษาแพทยศาสตรบัณฑิต และสำเร็จการศึกษาแพทย์ประจำบ้านด้านศัลยศาสตร์ แล้วได้ผ่านการสอบเพื่อวุฒิบัตร และหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาศัลยศาสตร์ ของแพทยสภา และเป็นสมาชิกของราชวิทยาลัยศัลยแพทย์แห่งประเทศไทย

**ศัลยศาสตร์เฉพาะทาง**
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางศัลยศาสตร์ นอกจากศัลยศาสตร์ทั่วไปแล้วยังจำแนกเป็นสาขาย่อยต่าง ๆ ของศัลยศาสตร์ดังต่อไปนี้- กุมารศัลยศาสตร์- ประสาทศัลยศาสตร์- ศัลยศาสตร์ตกแต่งและเสริมสร้าง- ศัลยศาสตร์ทรวงอก- ศัลยศาสตร์ทางเดินปัสสาวะ- ศัลยศาสตร์ลำไส้ใหญ่และทวารหนัก- ศัลยศาสตร์มะเร็งวิทยา- ศัลยศาสตร์หลอดเลือด- ศัลยศาสตร์อุบัติเหตุ

**อ้างอิง**

**แหล่งข้อมูลอื่น**
 ราชวิทยาลัยศัลยแพทย์แห่งประเทศไทย-  The Thomson/Miles Manual of Surgery-  Plastic surgery and Greek mythology date=2008-05-01 -  Surgery Videos date=2009-07-25 -  Surgeons Net Educational Site date=2017-08-28 -  Comparison of shoulder scars for open verses arthroscopic surgeries date=2007-03-11 -  The portrayal of surgery by various artists date=2008-07-16 -  A Manual of Military Surgery, by Samuel D. Gross, MD (1861). The manual used by doctors in the Union Army during the American Civil War.-  United States Surgery Patents date=2009-05-23 -  Surgery Instruments-  American Surgical Association date=2010-11-11 -  Unmanned robot surgeon date=2006-11-06 -  AO Surgery Reference date=2011-08-09 -  The Imperial College London Surgical Society date=2017-05-24 -  Pediatric Surgery date=2008-04-04 

หมวดหมู่:การแพทย์เฉพาะทาง
หมวดหมู่:ศัลยศาสตร์
Nepenthes × tsangoya

Nepenthes × tsangoya ( ได้ชื่อตาม Peter Tsang) เป็นหม้อข้าวหม้อแกงลิงในเขตร้อนชื้น มันเป็นลูกผสมซ้อนทางธรรมชาติคือ (N. alata × N. merrilliana) × N. mirabilis.
N. × tsangoya ถูกเขียนถึงในหนังสือ Guide to Nepenthes Hybrids (1995) แต่การกระจายตัวของพ่อและแม่มีการซ้อนทับกันเพียงแห่งเดียวคือมินดาเนา, ประเทศฟิลิปปินส์

**อ้างอิง**
  CP Database: Nepenthes × tsangoya date=2016-03-03 
หมวดหมู่:หม้อข้าวหม้อแกงลิง
กุมารเวชศาสตร์

กุมารเวชศาสตร์ (pediatrics, paediatrics) เป็นสาขาวิชาหนึ่งของแพทยศาสตร์ที่เกี่ยวข้องกับการดูแลทางการแพทย์แก่ทารก, เด็ก, และวัยรุ่น กล่าวคือตั้งแต่แรกเกิดจนถึงอายุประมาณ 14-18 ปีขึ้นกับเกณฑ์ของแต่ละสถานที่และประเทศ แพทย์ผู้เชี่ยวชาญด้านกุมารเวชศาสตร์จะเรียกว่า กุมารแพทย์ (pediatrician) ซึ่งต้องสำเร็จการศึกษาแพทยศาสตรบัณฑิต และแพทย์ประจำบ้านด้านกุมารเวชศาสตร์ แล้วได้ผ่านการสอบเพื่อวุฒิบัตรและหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขากุมารเวชศาสตร์ ซึ่งในประเทศไทยออกให้โดยแพทยสภา
คำว่า pediatrics มาจากรากศัพท์ในภาษากรีก παῖdh pais แปลว่าเด็ก และ ἰατρός iatros แปลว่าแพทย์หรือผู้รักษา เมื่อรวมกันจึงแปลว่า ผู้ที่รักษาเด็ก
สำหรับในภาษาไทย "กุมาร" หมายถึง เด็กเล็ก ซึ่งมาจากภาษาบาลี หมายถึง "เด็กผู้ชาย" หรือ "บุตรชาย"

**กุมารเวชศาสตร์เฉพาะทาง**
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางกุมารเวชศาสตร์ โดยจำแนกเป็นสาขาย่อยต่างๆ ของกุมารเวชศาสตร์ดังต่อไปนี้- กุมารเวชศาสตร์ทารกแรกเกิดและปริกำเนิด- กุมารเวชศาสตร์โรคติดเชื้อ- กุมารเวชศาสตร์โรคระบบทางเดินอาหารและโรคตับ- กุมารเวชศาสตร์ประสาทวิทยา- กุมารเวชศาสตร์โรคภูมิแพ้และภูมิคุ้มกัน- กุมารเวชศาสตร์โรคต่อมไร้ท่อและเมตาบอลิสม- กุมารเวชศาสตร์พัฒนาการและพฤติกรรม- กุมารเวชศาสตร์โรคไต- กุมารเวชศาสตร์โรคหัวใจ- กุมารเวชศาสตร์โรคระบบการหายใจ- กุมารเวชศาสตร์ตจวิทยา- โลหิตวิทยาและมะเร็งในเด็ก- กุมารเวชศาสตร์โรคเลือด

**อ้างอิง**

**แหล่งข้อมูลอื่น**
  ราชวิทยาลัยกุมารแพทย์แห่งประเทศไทย-  American Academy of Pediatrics- Royal College of Paediatrics website -  Homepage for the Royal College of Paediatrics and Child Health-  Royal Australasian College of Physicians-  Pediatric Common Questions Quick Answers- GeneralPediatrics.com -  The General Pediatrician's View of the Internet-  Pediatric Radiology - the first international Pediatric Radiology platform for doctors and patients.- PediatricEducation.org -  A Pediatric Digital Library and Learning Collaboratory intended to serve as a source of continuing pediatric education- Virtual Pediatric Hospital -  A digital library of pediatric information-  Pediatrics Official Journal of the AAP-  Summaries of articles published in Pediatrics in Reviewfix-attempted=yes -  Born in Bradford - A UK-based birth cohort studywritten by Amera Nicholice-  The Pediatric Database-  Case Studies in Environmental Medicine: Pediatric Environmental Healthfix-attempted=yes -  MedStudy Corporation - produces quality study/review materials to prepare physicians for Pediatrics Board certification and recertification exams.-  Pediatric Collection by the BMJ date=2008-06-19  - Collection of Pediatric papers published in the British Medical Journal.-  Carrollton Pediatrics Health News date=2009-10-06 -  Paediatrics.info - Pediatric resource for medical students.-  Online Pediatrician date=2018-11-14  - Online pediatricians answer your child health related queries on a regular basis.-  Pediapals.com - Kid-friendly medical equipment-  Pediatric Medical Design-  Dynamic Differential Diagnosis date=2017-09-11 
หมวดหมู่:วัยเด็ก
กุมารเวชศาสตร์
หมวดหมู่:การแพทย์เฉพาะทาง
Nepenthes × truncalata

Nepenthes × truncalata ( เป็นการผสมคำกันระหว่าง truncata และ alata) เป็นลูกผสมทางธรรมชาติระหว่าง N. alata และ N. truncata เป็นพืชถิ่นเดียวของฟิลิปปินส์เหมือนกับพ่อและแม่ แต่จำกัดการกระจายตัวตามธรรมชาติตามการกระจายตัวของ N. truncata ในมินดาเนา

**อ้างอิง**
 Mann, P. 1998.  A trip to the Philippines. Carnivorous Plant Newsletter 27 (1) : 6–11.-  CP Database: Nepenthes × truncalata date=2011-05-18 
หมวดหมู่:หม้อข้าวหม้อแกงลิง
Nepenthes × pangulubauensis

Nepenthes × pangulubauensis ( มาจากภาษาละติน: pangulubau = ภูเขา Pangulubau, -ensis = จาก) เป็นลูกผสมทางธรรมชาติระหว่าง N. mikei และ N. gymnamphora (หรือ N. xiphioides, ขึ้นกับพิจารณาว่าชนิดไหนเด่น) เป็นพืชถิ่นเดียวของประเทศอินโดนีเซีย

**อ้างอิง**
  Carnivorous Plant Database: Nepenthes × pangulubauensis date=2016-03-03 
หมวดหมู่:หม้อข้าวหม้อแกงลิง
Nepenthes × ferrugineomarginata

Nepenthes × ferrugineomarginata ( มาจากภาษาละติน: ferrugineus = สีสนิม, marginatus = ตรงขอบ) เป็นลูกผสมทางธรรมชาติระหว่าง N. albomarginata และ N. reinwardtiana ในธรรมชาติมีการกระจายตัวปกคลุมไปทั่วเกาะบอร์เนียวและสุมาตรา ตัวอย่างที่เก็บโดย Shigeo Kurata นั้นเก็บได้ใน Kenukat, จังหวัดกาลีมันตันตะวันตก, ในปี ค.ศ. 1981. และ Kurata ก็จัดจำแนกลูกผสมนี้ในปีถัดมา
N. × ferrugineomarginata มีชื่อวิทยาศาสตร์ยาวที่สุดในสกุล

**อ้างอิง**
  Carnivorous Plant Database: Nepenthes × ferrugineomarginata date=2015-09-24 
หมวดหมู่:หม้อข้าวหม้อแกงลิง
ไส้บรรจุ

thumb
ในการทำไส้กรอก ไส้บรรจุ (casing) คือ วัสดุที่ใช้กรอกวัสดุอื่นลงไป ไส้บรรจุมีทั้งแบบธรรมชาติและแบบเทียม ไส้บรรจุแบบธรรมชาติได้แก่ไส้สัตว์ เช่น หมู หรือวัว ไส้บรรจุแบบเทียมทำขึ้นจากคอลลาเจน เซลลูโลส หรือพลาสติก

**อ้างอิง**
หมวดหมู่:ไส้กรอก
หมวดหมู่:ส่วนประกอบของอาหาร
หมวดหมู่:อุตสาหกรรมเนื้อสัตว์
จังหวัดกันดาล

กันดาล หรือ ก็อนฎาล (កណ្ដាល) เป็นจังหวัดหนึ่งทางภาคใต้ของประเทศกัมพูชา มีตาเขมาเป็นเมืองหลักของจังหวัด พื้นที่ของจังหวัดนี้โอบล้อมกรุงพนมเปญซึ่งเป็นเมืองหลวงของประเทศ

**ประวัติ**
จังหวัดกันดาล เป็นชื่อของจังหวัดหนึ่งของประเทศกัมพูชา ในรัชสมัยของพระบาทสมเด็จพระนโรดม บรมรามเทวาวตาร (พ.ศ. 2403-2447) และในรัชสมัยของพระบาทสมเด็จพระสีสุวัตถิ์ (พ.ศ. 2447-2470) พระราชอาณาจักรกัมพูชาแบ่งจังหวัดกันดาลออกเป็นหลายจังหวัด ได้แก่ จังหวัดเลวียแอม (ลฺวาเอม), จังหวัดสอาง (สฺอาง), จังหวัดเกาะธม (เกาะธํ), จังหวัดก็อนดาลสตึง (กณฺฏาลสทึง) ปัจจุบันจังหวัดเหล่านี้ได้กลายไปเป็นอำเภอของจังหวัดกันดาล เช่น อำเภอเลวียแอม (ลฺวาเอม), อำเภอสอาง (สฺอาง), อำเภอเกาะธม (เกาะธํ), อำเภอก็อนดาลสตึง (กณฺฏาลสทึง) เป็นต้น (ปรากฎตามเอกสารมหาบุรุษเขมร) ตามจารึกที่สถูปสมเด็จพระหริรักษ์รามมหาอิศราธิบดีและสถูปโบราณอื่นๆ อีกมากมายบนพนมพระราชทรัพย์ที่อุดงมีชัย อําเภอโป็นเญียลือ (พญาฦๅ) ในรัชสมัยของพระนโรดม และพระสีสุวัตถิ์ บริเวณเขาพนมราชทรัพย์นี้เคยเป็นอำเภอสําโรงทอง (ต่อมาภายได้ย้ายไปขึ้นกับจังหวัดกำปงสปือ) 
ในรัชสมัยพระบาทสมเด็จพระนโรดม บรมรามเทวาวตาร (พ.ศ. 2403-2447) ได้มีการย้ายเมืองหลวงจากกรุงอุดงมีชัยไปที่กรุงพนมเปญ ทำให้อุดงมีชัยถูกยุบกลายเป็นจังหวัดอุดงมีชัย ทำให้เกิดจังหวัดย่อยๆจำนวนมากในบริเวณจังหวัดกันดาล
ในรัชสมัยพระบาทสมเด็จพระสีสุวัตถิ์ มุนีวงศ์ (พ.ศ. 2470-2484) ได้มีการปรับปรุงการบริหารจังหวัดขึ้นใหม่ ได้มีการยุบจังหวัดย่อยๆรวมเข้ากับจังหวัดกันดาลกลายเป็นอำเภอ เช่น จังหวัดอุดงมีชัยได้ถูกยุบรวมถึงบริเวณเขาพนมพระราชทรัพย์ได้ย้ายมาอยู่ขึ้นกับอำเภอโป็นเญียลือ (พญาฦๅ) จังหวัดกันดาล (จารึกพระสถูปพระสีสุวัตถิ์) ทำให้จังหวัดกันดาลได้มีโครงสร้างการปกครองมาตั้งแต่สมัยพระบาทสมเด็จพระสีสุวัตถิ์ มุนีวงศ์ในสมัยที่ฝรั่งเศสปกครองอาณานิคม

**การแบ่งเขตการปกครอง**
จังหวัดกันดาลประกอบด้วย 11 อำเภอ (ស្រុក) ได้แก่

**อ้างอิง**
กันดาล
กฎหมายปิดปาก

กฎหมายปิดปาก หรือในพระธรรมศาสตร์เรียก บทตัดสำนวน (estoppel) คือ หลักกฎหมายที่ไม่ยอมให้อ้างหรือพิสูจน์ข้อเท็จจริงให้ผิดไปจากที่กฎหมายสันนิษฐานไว้ ไม่ว่าข้อสันนิษฐานนั้นจะเป็นจริงหรือไม่
คำ "estoppel" ในภาษาอังกฤษนั้นมาจากคำ "estoupail" ในภาษาฝรั่งเศสเก่า หมายความว่า "ฝาจุก" (stopper plug) อุปมาถึง การอุดความไม่สมดุลของเหตุการณ์ คำ "estoppel" นี้ยังเกี่ยวข้องกับกริยา "estop" ซึ่งมาจากคำ "estopper" ในภาษาฝรั่งเศสเก่าเช่นกัน หมายความว่า "หยุดยั้ง, ขัดขวาง"
โดยเนื้อหาสาระแล้ว กฎหมายปิดปากเป็นหลักในกฎหมายพยานหลักฐาน ซึ่งห้ามบุคคลปฏิเสธข้อเท็จจริงที่ได้ถือว่ายุติแล้ว เมื่อศาลเห็นว่า คู่ความได้กระทำการใด ๆ อันเข้าลักษณะกฎหมายปิดปาก คู่ความนั้นจะถูก "ปิดปาก" (estopped) มิได้โต้แย้งหรืออ้างสิทธิ เช่น จำเลยจะถูกปิดปากมิให้แก้ต่าง หรือโจทก์จะถูกปิดปากมิให้แก้คำให้การของจำเลย เซอร์เอดเวิร์ด โคก (Edward Coke) ว่า "ที่เรียก กฎหมายปิดปาก หรือข้อตัดบทนั้น เพราะว่าการกระทำหรือการยอมรับของคนผู้นั้นเองกลายเป็นเครื่องหุบหรือปิดปากตัวเขามิให้กล่าวหรืออ้างข้อเท็จจริง"
ตัวอย่างของกฎหมายปิดปาก เช่น มาตรา 407 แห่งประมวลกฎหมายแพ่งและพาณิชย์ของประเทศไทย ว่า "บุคคลใดกระทำการตามอำเภอใจเหมือนหนึ่งว่าเพื่อชำระหนี้ โดยรู้อยู่ว่าตนไม่มีความผูกพันที่จะต้องชำระ ท่านว่า ผู้นั้นหามีสิทธิที่จะได้รับคืนทรัพย์ไม่"
มาตรา 115 แห่งรัฐบัญญัติพยานหลักฐานอินเดีย ค.ศ. 1872 (Indian Evidence Act, 1872) อันเป็นกฎหมายของประเทศอินเดียนั้น บัญญัติถึงกฎหมายปิดปากไว้โดยตรงว่า ในกรณีที่บุคคลหนึ่ง ไม่ว่าโดยแสดงเจตนาก็ดี โดยกระทำก็ดี หรือโดยละเว้นการกระทำก็ดี จงใจก่อหรืออนุญาตให้บุคคลอื่นเชื่อถือว่าสิ่งหนึ่งเป็นความจริง หรือให้เขากระทำตามความเชื่อถือเช่นนั้น บุคคลผู้นั้น หรือผู้แทนของเขา เมื่อเป็นความหรืออยู่ในกระบวนพิจารณากับบุคคลเช่นว่า จะปฏิเสธว่าสิ่งดังกล่าวไม่เป็นความจริงมิได้

**อ้างอิง**
หมวดหมู่:กฎหมาย
ฮวาง บอกซู

ฮวาง บอกซู (Bok-Soo Hwang) นักมวยสากลชาวเกาหลีใต้ เกิดเมื่อ 7 กรกฎาคม พ.ศ. 2498 ที่ โซล เกาหลีใต้ สถิติการชก 26 ครั้ง ชนะ 16 (น็อค 4) เสมอ 2 แพ้ 8 

**เกียรติประวัติ**
 แชมป์เกาหลีใต้รุ่นแบนตัมเวท (2517 - 2518)- แชมป์ OPBF รุ่นเฟเธอร์เวท
** ชิง 16 พฤษภาคม 2519 ชนะคะแนน เฟล คลีเมนเต ที่ เกาหลีใต้
** ป้องกันแชมป์ครั้งที่ 1, 23 เมษายน 2520 ชนะคะแนน เอ็ดดี้ ซาโลมา ที่ เกาหลีใต้
** เสียแชมป์ 27 เมษายน 2521 แพ้น็อค รอยัล โคบายาชิ ยก 10 ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 11 กุมภาพันธ์ 2518 แพ้น็อค เวนิส บ.ข.ส. ยก 9 ที่ กทม.
** ชิงแชมป์ OPBF รุ่นเฟเธอร์เวทเมื่อ 27 เมษายน 2522 แพ้คะแนน รอยัล โคบายาชิ ที่ ญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:บุคคลจากโซล
พอลิไวนิลคลอไรด์

พอลิไวนิลคลอไรด์ (polyvinyl chloride; เขียนอีกแบบเป็น: poly(vinyl chloride)) สำนวนภาษาปาก: ไวนิล (vinyl) หรือ พอลิไวนิล มีชื่อย่อที่ใช้กันทั่วไปว่า พีวีซี (PVC) มีสูตรทางเคมีว่า (C2H3Cl)n เป็นเทอร์โมพลาสติกชนิดหนึ่ง

**การใช้งาน**
ในด้านการค้า พอลิไวนิลคลอไรด์ เป็นสินค้าที่มีคุณค่ามากในอุตสาหกรรมเคมี มากกว่า 50% ของพอลิไวนิลคลอไรด์ที่ผลิตได้ทั่วโลกถูกใช้ในอุตสาหกรรมก่อสร้าง เป็นส่วนหนึ่งของตัวอาคาร ทั้งนี้เพราะพอลิไวนิลคลอไรด์มีราคาที่ราคาถูก คงทนและง่ายต่อการขึ้นรูป ในช่วงเวลาไม่นานมานี้พีวีซีถูกนำมาใช้เพื่อแทนที่ไม้, คอนกรีต และดินด้วย อย่างไรก็ตามกระบวนการผลิตพอลิไวนิลคลอไรด์ ยังส่งผลในด้านลบต่อสิ่งแวดล้อมและสุขภาพของมนุษย์
พอลิไวนิลคลอไรด์ถูกประยุกต์ใช้งานที่หลากหลาย ในรูปแบบของพลาสติกแข็ง เช่น ขอบกันกระแทก, ตัวบัตรต่าง ๆ, ท่อ และในปัจจุบันได้มีการนำ พอลิไวนิลคลอไรด์มาปรับปรุงส่วนใหญ่แล้วคนทั่วไปเคยจะได้ยินชื่อ PVC อยู่แล้ว แต่อาจจะยังไม่รู้ที่มาที่ไป ความหมาย ที่แท้จริง เช่น PVC มาจากไหน? , PVC คืออะไร? , เป็นต้น  
PVC ย่อมาจาก polyvinylchloride
PVC หมายถึง พอลิไวนิลคลอไรด์ (polyvinylchloride) ซึ่งเป็นพลาสติกที่สามารถเปลี่ยนคุณสมบัติได้ด้วยการเติมสารเคมี โดยทั่วไปแล้ว PVC มีความนิยมใช้ในกลุ่มงานอุตสาหกรรมบรรจุภัณฑ์น้อยกว่ากลุ่มอุตสาหกรรมอื่น เนื่องจาก PVC ประกอบไปด้วยสารเคมีปรุงแต่งจึงทำให้เกิดการตกค้างของสารเคมีในบรรจุภัณฑ์ แต่ก็มีบรรจุภัณฑ์บางชนิดผลิตจาก PVC สามารถนำมาใช้ได้โดยไม่มีสารเคมีตกค้าง เช่น ฟิล์มยืดสำหรับห่อเนื้อสัตว์และผลไม้สด ถาดบรรจุอาหารแห้ง ถาดหรือกล่องบรรจุอาหารสด และขวดบรรจุน้ำมันพืช เป็นต้น

**การเตรียม**
พอลิไวนิลคลอไรด์เรซิน มีลักษณะเป็นผงสีขาว มาจากกระบวนการพอลิเมอไรเซชัน ของมอนอเมอร์ไวนิลคลอไรด์ โดยกว่า 57% เป็นน้ำหนักของคลอรีน (chlorine, Cl) ทำให้พอลิไวนิลคลอไรด์มีส่วนผสมของปิโตรเลียมน้อยกว่าพอลิเมอร์ชนิดอื่น
The polymerisation of vinyl chloride
เนื่องจากพอลิไวนิลคลอไรด์เรซินไม่มีคุณสมบัติการเกาะตัวกันทำให้ไม่สามารถขึ้นรูปได้ ทำให้เวลานำไปขึ้นรูปเป็นผลิตภัณฑ์ต้องผ่านการเติมสารเติมแต่งต่าง ๆ เพื่อให้สามารถขึ้นรูปและได้คุณสมบัติที่ต้องการ

**อ้างอิง**

**อ้างอิงทั่วไป**
 isbn=978-0-85334-249-6 

**อ้างอิงภายใน**

**แหล่งข้อมูลอื่น**
  The European PVC Portal (European Council of Vinyl Manufacturers) (archived)-  Polyvinyl Chloride International Chemical Safety Cards—CDC/NIOSH-  The Vinyl Council of Canada-  US Vinyl Institute

หมวดหมู่:พลาสติก
หมวดหมู่:พอลิเมอร์
รานี่ กานอย

รานี่ กานอย (Ranee Ganoy) นักมวยสากลชาวฟิลิปปินส์ เกิดเมื่อ 1 มกราคม พ.ศ. 2523 ที่จังหวัดโกตาบาโตใต้ ประเทศฟิลิปปินส์ สถิติการชก 43 ครั้ง ชนะ 30 (น็อค 26) เสมอ 2 แพ้ 11 

**เกียรติประวัติ**
 แชมป์ IBF แพนแปซิฟิกรุ่นไลท์เวท
** ชิง 9 มีนาคม 2550 ชนะน็อค ร็อบบี้ เปเดน ยก 8 ที่ ออสเตรเลีย
** ป้องกันแชมป์ครั้งที่ 1, 8 มิถุนายน 2550 ชนะคะแนน โจเอ เด ริคาร์โด ที่ ออสเตรเลีย
** ป้องกันแชมป์ครั้งที่ 2, 30 พฤศจิกายน 2550 ชนะน็อค สมชาย นักบาลี ยก 2 ที่ ออสเตรเลีย- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวทเมื่อ 2 เมษายน 2547 แพ้คะแนน พงษ์สิทธิ์ เวียงวิเศษ ที่ ชัยภูมิ
** ชิงแชมป์ WBO เอเชียรุ่นไลท์เวทเมื่อ 19 สิงหาคม 2548 แพ้น็อค ไมเคิล คัตสิดิส ยก 5 ที่ ออสเตรเลีย

**อ้างอิง**
  สถิติการชก boxrec.com date=2014-11-18  
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:แชมป์ IBF แพนแปซิฟิก
หมวดหมู่:บุคคลจากจังหวัดตีโมกโคตาบาโต
หมวดหมู่:บุคคลจากซิดนีย์
อเล็กซ์ บาบา

อเล็กซ์ บาบา (Alex Baba) หรือ อเล็กซานเดอร์ บาบา นักมวยสากลชาวกานา เกิดเมื่อ 6 กรกฎาคม พ.ศ. 2513 ที่เมือง Accra ประเทศกานา สถิติการชก 39 ครั้ง ชนะ 26 (น็อค 19) เสมอ 1 แพ้ 12 

**เกียรติประวัติ**
 แชมป์เงารุ่นฟลายเวท WBC
** ชิง 28 ธันวาคม 2539 ชนะคะแนน แฮรี่ วูดส์ ที่ กานา
** ป้องกันแชมป์ครั้งที่ 1, 31 มกราคม 2541 ชนะน็อค อีกอร์ เกราซิมอฟ ยก 5 ที่ กานา
** ป้องกันแชมป์ครั้งที่ 2, 21 ตุลาคม 2541 ชนะน็อค บาชิรุ ทอมป์สัน ยก 5 ที่ กานา
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 26 ตุลาคม 2544 แพ้คะแนนโดยเทคนิค พงษ์ศักดิ์เล็ก ศิษย์คนองศักดิ์ ที่ สงขลา 
** ชิงแชมป์ NABF รุ่นแบนตัมเวทเมื่อ 8 มิถุนายน 2546 แพ้คะแนน ริคาร์โด วาร์กัส ที่ สหรัฐ
** ชิงแชมป์ WBO NABO รุ่นซูเปอร์แบนตัมเวทเมื่อ 7 กรกฎาคม 2549 แพ้คะแนนโดยเทคนิค อันโตนิโอ เอสกาลันเต้ ที่ สหรัฐ

**อ้างอิง**
  สถิติการชก boxrec.com 
หมวดหมู่:นักมวยสากลชาวกานา
หมวดหมู่:แชมป์เงา WBC
หมวดหมู่:บุคคลจากอักกรา
รุด 4เค คาเคฟเซ่

รุด 4เค คาเคฟเซ่ (Rud 4K Kevkatche) นักมวยสากลชาวฟิลิปปินส์ สถิติการชก 35 ครั้ง ชนะ 15 (น็อค 6) เสมอ 3 แพ้ 17 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA เฉพาะกาลรุ่นเฟเธอร์เวทเมื่อ 27 มิถุนายน 2546 แพ้คะแนน ยอดดำรงค์ ศิษย์ยอดธง ที่ กทม.
** ชิงแชมป์ PABA เฉพาะกาลรุ่นเฟเธอร์เวทเมื่อ 9 กันยายน 2546 แพ้คะแนน ยอดดำรงค์ ศิษย์ยอดธง ที่ กทม.
** ชิงแชมป์ PABA เฉพาะกาลรุ่นเฟเธอร์เวทเมื่อ 27 พฤศจิกายน 2546 แพ้คะแนน แสนชัย ส.คิงสตาร์ ที่ ลพบุรี
** ชิงแชมป์ PABA เฉพาะกาลรุ่นเฟเธอร์เวทเมื่อ 16 มกราคม 2547 แพ้คะแนน แสนชัย ส.คิงสตาร์ ที่ กทม.
** ชิงแชมป์ PABA รุ่นซูเปอร์เฟเธอร์เวทเมื่อ 11 สิงหาคม 2547 แพ้คะแนน พงษ์สิทธิ์ เวียงวิเศษ ที่ กทม.
** ชิงแชมป์ ABCO รุ่นซูเปอร์เฟเธอร์เวทเมื่อ 15 ตุลาคม 2547 แพ้คะแนน ซัดดัม เกียรติยงยุทธ ที่ กทม.

**อ้างอิง**
  สถิติการชก boxrec.com date=2015-03-16  
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากจังหวัดคามารีเนสนอร์เต
รายชื่อสะพานในประเทศไทย

รายชื่อ สะพานในประเทศไทย

**ก**

**กรุงเทพมหานคร**
ไฟล์:Thailand Bangkok Rama 9 Bridge (17276357445).jpg|thumb|สะพานพระราม 9- สะพานพระราม 6 ข้ามแม่น้ำเจ้าพระยา- สะพานรถไฟฟ้าสายสีน้ำเงิน ข้ามแม่น้ำเจ้าพระยาบริเวณบางโพ-บางอ้อ- สะพานกรุงธน (สะพานซังฮี้) ข้ามแม่น้ำเจ้าพระยา- สะพานพระราม 8 ข้ามแม่น้ำเจ้าพระยา- สะพานพระปิ่นเกล้า ข้ามแม่น้ำเจ้าพระยา- อุโมงค์รถไฟฟ้าสายสีน้ำเงิน ลอดใต้แม่น้ำเจ้าพระยาบริเวณปากคลองตลาด- สะพานปฐมบรมราชานุสรณ์ (สะพานพระพุทธยอดฟ้า) ข้ามแม่น้ำเจ้าพระยา- สะพานพระปกเกล้า ข้ามแม่น้ำเจ้าพระยา- สะพานสมเด็จพระเจ้าตากสิน ข้ามแม่น้ำเจ้าพระยา- สะพานพระราม 3 ข้ามแม่น้ำเจ้าพระยา- สะพานกรุงเทพ ข้ามแม่น้ำเจ้าพระยา- สะพานพระราม 9 ข้ามแม่น้ำเจ้าพระยา- สะพานทศมราชัน (กำลังก่อสร้าง) ข้ามแม่น้ำเจ้าพระยา

**กาญจนบุรี**
 สะพานข้ามแม่น้ำแคว ข้ามแม่น้ำแควใหญ่ ใน อำเภอเมืองกาญจนบุรี- สะพานสมเด็จพระญาณสังวร ข้ามแม่น้ำแควใหญ่ ใน อำเภอเมืองกาญจนบุรี

**จ**

**จันทบุรี**
 สะพานตากสินมหาราช ข้ามแม่น้ำจันทบุรี ในอำเภอแหลมสิงห์

**ฉ**

**ฉะเชิงเทรา**
 สะพานฉะเชิงเทรา ข้ามแม่น้ำบางปะกง ในอำเภอเมืองฉะเชิงเทรา- สะพานเทพหัสดิน ข้ามแม่น้ำบางปะกง ในอำเภอบางปะกง- สะพานพระยาศรีสุนทรโวหาร (น้อย อาจารยางกูร) ข้ามแม่น้ำบางปะกง ในอำเภอบ้านโพธิ์

**น**

**นครราชสีมา**
 สะพานท่าสงกรานต์ ข้ามแม่น้ำมูล ในอำเภอพิมาย

**นนทบุรี**
 สะพานนนทบุรี ข้ามแม่น้ำเจ้าพระยา ในอำเภอปากเกร็ด- สะพานพระราม 4 ข้ามแม่น้ำเจ้าพระยา  ในอำเภอปากเกร็ด- สะพานคู่ขนานสะพานพระนั่งเกล้า ข้ามแม่น้ำเจ้าพระยา  ในอำเภอเมืองนนทบุรี- สะพานพระนั่งเกล้า ข้ามแม่น้ำเจ้าพระยา  ในอำเภอเมืองนนทบุรี- สะพานรถไฟฟ้ามหานคร สายสีม่วง ข้ามแม่น้ำเจ้าพระยา ในอำเภอเมืองนนทบุรี- สะพานมหาเจษฎาบดินทรานุสรณ์ ในอำเภอเมืองนนทบุรี- สะพานพระราม 5 ข้ามแม่น้ำเจ้าพระยา ในอำเภอเมืองนนทบุรี- สะพานพระราม 7 ข้ามแม่น้ำเจ้าพระยา ในอำเภอบางกรวย- สะพานพระราม 6 (รถไฟฟ้าชานเมือง) ข้ามแม่น้ำเจ้าพระยา ในอำเภอบางกรวย

**บ**

**บุรีรัมย์**
 สะพานละลม ข้ามคลองละลม- สะพานข้ามแม่น้ำมูล อำเภอสตึก ข้ามแม่น้ำมูล- สะพานข้ามลำมาศ ข้ามลำมาศ อำเภอลำปลายมาศ

**ป**

**ปทุมธานี**
 สะพานเชียงราก ข้ามแม่น้ำเจ้าพระยา ระหว่างปทุมธานีกับอยุธยา- สะพานปทุมธานี ข้ามแม่น้ำเจ้าพระยา- สะพานปทุมธานี 2 ข้ามแม่น้ำเจ้าพระยา- สะพานนวลฉวี (นนทบุรี) ข้ามแม่น้ำเจ้าพระยา ระหว่างปทุมธานีกับนนทบุรี

**พ**

**พระนครศรีอยุธยา**
 สะพานเชียงราก ข้ามแม่น้ำเจ้าพระยา ระหว่างจังหวัดปทุมธานีกับจังหวัดพระนครศรีอยุธยา- สะพานเกาะเกิด ข้ามแม่น้ำเจ้าพระยาบริเวณตำบลเกาะเกิด- สะพานเกาะเรียน ข้ามแม่น้ำเจ้าพระยาบริเวณตำบลเกาะเรียน- สะพานอโยธยา ข้ามแม่น้ำเจ้าพระยาบริเวณตำบลสำเภาล่ม-ตำบลคลองสวนพลู- สะพานอยุธยา-ภูเขาทอง ข้ามแม่น้ำเจ้าพระยาบริเวณทุ่งภูเขาทอง

**เพชรบุรี**
• สะพานจอมเกล้า ข้ามแม่น้ำเพชรบุรี

**ส**

**สมุทรปราการ**
 สะพานภูมิพล ข้ามแม่น้ำเจ้าพระยา- สะพานกาญจนาภิเษก ข้ามแม่น้ำเจ้าพระยา

**อ**

**อ่างทอง**
 สะพานวัดไชโยวรวิหาร ข้ามแม่น้ำเจ้าพระยา- สะพานอำเภอเมืองอ่างทอง ข้ามแม่น้ำเจ้าพระยา- สะพานเลี่ยงเมืองอ่างทอง ข้ามแม่น้ำเจ้าพระยา- สะพานอำเภอป่าโมก ข้ามแม่น้ำเจ้าพระยา

**อุบลราชธานี**
 สะพานเสรีประชาธิปไตย 2497 ข้ามแม่น้ำมูล- สะพานรัตนโกสินทร์ 200 ปี ข้ามแม่น้ำมูล- สะพาน 100 ปี สมเด็จพระศรีนครินทร์ ข้ามแม่น้ำมูล- สะพานพิบูลมังสาหาร ข้ามแม่น้ำมูล- สะพานแขวนแก่งตะนะ ข้ามแม่น้ำมูล- สะพานข้ามแม่น้ำมูล อำเภอโขงเจียม ข้ามแม่น้ำมูล

**ดูเพิ่ม**
 รายชื่อสะพานข้ามแม่น้ำเจ้าพระยา

**อ้างอิง**

สะพาน
สะพาน
หมวดหมู่:รายชื่อสะพาน
สถานีย่อย:การทหาร/วันนี้ในอดีต/25 มิถุนายน

25 มิถุนายน- พ.ศ. 2483 (ค.ศ. 1940) - สงครามโลกครั้งที่สอง: ฝรั่งเศสยอมจำนนต่อนาซีเยอรมนี- พ.ศ. 2493 (ค.ศ. 1950) - สงครามเย็น: สงครามเกาหลีปะทุขึ้น
จดหมายเหตุเดือนมิถุนายน